آذربایجان-ارمنیستان سرحدینده، ایکی اؤلکه‌نین حربی بیرلیکلری آراسیندا آغیر چاتیشمالار باشلادی.
آذربایجان ساوونما باخانلیغی، ارمنیستان اوردوسونون دونن آخشام ساعاتلاریندا سرحدین داشکسن، کلبجر و لاچین ایستیقامتلرین‌ده گئنیش تخریبات تؤرتدیگینی آچیقلادی.
آچیقلاما‌دا، ارمنیستان سلاحلی گوجلرینین تخریبات قروپلارینین مختلیف ایستیقامتلرده آذربایجان اوردوسونون مؤوضعلری آراسینداکی اراضی و یوللارا مین دؤشه‌دیگی بیلدیریلدی. بو وضعیتین قارشیسینی آلماق اوچون آذربایجان بیرلیکلری طرفیندن گؤرولن تدبیرلر نتیجه‌سینده چاتیشمالار باش وئردی.
ارمنیستان اوردوسونون باسارگئچر، ایستی‌سو، قاراکیلیسه و گوروس ویلایتلرینده‌کی مؤوضعلریندن آذربایجان اوردوسونون داشکسن، کلبجر و لاچین وائللرینده‌کی بعضی مؤوضعلری و سیغیناقلاری توپ داخیل فرقلی کالیبرلی سلاحلارلا آتیش آلتینا آلدی. سالدیری نتیجه‌سینده حربچیلر آراسین‌دا ایتکیلر، حربی آلت‌یاپیدا زیان میدانا گلدی.
آذربایجان اوردوسونون دا ارمنیستان سلاحلی گوجلرینین آتیش نقطه‌لرینی سوسدوروماق و چاتیشما‌نین گئنیشله‌مه‌سینین قارشیسینی آلماق اوچون لازیم اولان تدبیرلر گؤردوگو، تخریبات عملیاتلارینا قاتیلان ارمنیستان سلاحلی گوجلرینین پرسنل ایتکیلر و تجهیزاتیندا خسارت اولدوغو بیلدیریلدی.
آچیقلاماداچاتیشمالاردان و ایتکیلردن تامامیله ایروان یؤنه‌تیمینین مسئولی اولدوغو وورغولاندی.
آذربایجان ساوونما باخانلیغی، آیریجا، ارمنیستانین تخریباتلارینا جاواب اولاراق حیاتا گئچیریلن قارشی تدبیرلرین لوکال و حربی هدفلره اولدوغونو، آذربایجان اوردوسونون ارمنیستان تورپاقلارینا موداخیله‌سی ایله باغلی خبرلرین دوغرو اولمادیغینی آچیقلادی.
